[{"text_idx": "#000004", "text": "Langileen artean mugikortasun iraunkorra sustatzeko tresnak eskaini guran, Fagor Mugi egitasmoa jarri zuen martxan Fagor Taldeak 2020an. Haren bidez, kilometroak pilatzen dituzte lanerako bidea oinez, bizikletaz, patinetez, garraio publikoan edo auto partekatuan egiten duten Fagorreko kideek -egitasmoaren izen bereko mugikorreko aplikazioan gordetzen dira kilometro iraunkorrak-. Eta sariak jasotzen dira horren truke. Horien artean dira eskualdeko dendetarako erosketa bonuak edo Gipuzkoako garraio publikoan erabilgarri den Mugi txarteleko errekarguak."}, {"text_idx": "#000005", "text": "Gaur-gaurkoz, 278.507 kilometro iraunkor dituzte pilaturik Fagor Mugi aplikazioa darabilten Fagorreko 472 kideek -59.617kg CO2 baino gehiagoren isurketa saihestea ekarri du horrek-."}]